
CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 10 noiembrie 2015
                  Nr. PLx.  785/2015


A V I Z 

asupra 
proiectului de Lege pentru modificarea art. 10 din Legea nr. 411/2004 
privind fondurile de pensii administrate privat şi pentru completarea 

art. 44 din Legea nr. 204/2006 privind pensiile facultative
În conformitate cu prevederile art.95 şi art. 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu proiectul de Lege pentru  modificarea art. 10 din Legea nr. 411/2004 privind fondurile de pensii administrate privat şi pentru completarea art. 44 din Legea nr. 204/2006 privind pensiile facultative, trimis cu adresa nr. PLx. 785 din 4 noiembrie 2015, înregistrat în cadrul Comisiei juridice sub nr.4c-11/1407/2015 din 6 noiembrie  2015.

Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat.
Senatul a adoptat proiectul de lege în şedinţa din data de  2 noiembrie 2015. 

Obiectul de reglementare îl reprezintă modificarea art.10 din Legea nr. 411/2004 privind fondurile de pensii administrate privat, republicată, cu modificările şi completările ulterioare, precum şi completarea  art. 44 din Legea nr.204/2006 privind pensiile facultative, cu modificările şi completările ulterioare, demersul legislativ propunând ca adoptarea hotărârilor cu privire la modificarea contractului de societate să se realizeze cu acordul majorităţii participanţilor, prin derogare de la prevederile art. 1910 alin. (3) din Legea nr.287/2009 privind Codul civil, republicată, cu modificările ulterioare, dacă prin contract nu se prevede altfel.

În şedinţa din data de 10 noiembrie 2015, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil cu nr. 606/10.06.2015 al Consiliului Legislativ.
În urma dezbaterilor, Comisia juridică, de disciplină şi imunităţi a hotărât să acorde aviz favorabil proiectului de lege.
Prin conţinutul său normativ, proiectul de lege face parte din categoria legilor ordinare. 

                 PREŞEDINTE,                               
                                                                                   SECRETAR,

           Bogdan Liviu CIUCĂ

    
                                                       Sorin Constantin STRAGEA
Consilier parlamentar,
Alina GRIGORESCU

